กพช.มีมติให้ดำเนินโครงการโรงไฟฟ้าถ่านหินกระบี่
กพช.มีมติให้ดำเนินโครงการโรงไฟฟ้าถ่านหินกระบี่ มองมีความคุ้มค่า-ปลอดภัย-สร้างประโยชน์แก่ประชาชนในพื้นที่
17 ก.พ. 2560

กพช.มีมติให้ดำเนินโครงการโรงไฟฟ้าถ่านหินกระบี่ หลังล่าช้ากว่า 2 ปี มองมีความคุ้มค่า-ปลอดภัย-สร้างประโยชน์แก่ประชาชนในพื้นที่
พล.อ.ประยุทธ์ จันทร์โอชา นายกรัฐมนตรี ในฐานะประธานคณะกรรมการนโยบายพลังงานแห่งชาติ (กพช.) เปิดเผยภายหลังการประชุมว่า ที่ประชุม กพช.มีมติให้ดำเนินโครงการโรงไฟฟ้าถ่านหินกระบี่ไปตามขั้นตอน หลังล่าช้ามากว่า 2 ปีแล้ว ทั้งนี้ จากผลการศึกษาพบมีความคุ้มค่าและมีความปลอดภัย
ทั้งนี้ ที่ประชุม กพช.เห็นว่าขณะนี้พื้นที่ภาคใต้มีความต้องการกำลังไฟฟ้าสูงกว่าทุกภาค จึงจำเป็นต้องมีการสร้างโรงไฟฟ้าเพิ่มขึ้น โดยมองว่าโรงไฟฟ้าถ่านหินจะมีความคุ้มค่าและคำนึงถึงความปลอดภัยและความเป็นประโยชน์กับประชาชนในพื้นที่
อย่างไรก็ตาม นายกรัฐมนตรีได้ฝากทุกฝ่ายช่วยลดความขัดแย้งให้มากที่สุด รวมทั้งขอร้องมวลชนอย่าออกมาเคลื่อนไหวต่อต้านโครงการดังกล่าว